বাংলাদেশ তথা তদানীন্তন পূর্ব পাকিসত্মানে প্রাতিষ্ঠানিকভাবে স্থাপত্যপেশার সূত্রপাত বর্তমান স্থাপত্য অধিদপ্তরের পূর্বসূরি ‘অফিস অব দ্য কনসালটিং আর্কিটেক্ট’ দপ্তরের মাধ্যমে। ১৯৪৭-এর ভারত বিভাজন-পরবর্তী পূর্ব পাকিসত্মানের সিঅ্যান্ডবি দপ্তরের আওতাভুক্ত ‘অফিস অব দ্য কনসালটিং আর্কিটেক্ট’, ‘অফিস অব দ্য গভর্নমেন্ট আর্কিটেক্ট’, ‘অফিস অব দ্য চিফ আর্কিটেক্ট’ থেকে ১৯৭৭-এ এসে ‘স্থাপত্য পরিদপ্তর’ বা ‘Directorate of Architecture’ সৃষ্টি হয়। ১৯৮৩-তে ওই স্থাপত্য পরিদপ্তরের সঙ্গে অপর দুই সরকারি স্থাপত্যসেবা প্রতিষ্ঠান ‘গণপূর্ত স্থাপত্য বিভাগ’ এবং ‘গৃহসংস্থান স্থাপত্য শাখা’ একীভূত করে স্থাপত্য অধিদপ্তর গঠন করা হয়। উলেস্নখ্য যে, ’৪৭-এর বিভাগ-পূর্ব ভারতে প্রশাসনিক কার্যার্থে দিলিস্নতে একটি কেন্দ্রীয় সরকার এবং ভারতবর্ষব্যাপী তেরোটি প্রাদেশিক সরকার বিরাজমান ছিল। এই তেরোটির মধ্যে যথাক্রমে সম্পূর্ণ সাতটি ও বিভাজিত তিনটি প্রদেশ ভারতের এবং সম্পূর্ণ তিনটি ও বিভাজিত তিনটি প্রদেশ পাকিসত্মানের অন্তর্ভুক্ত হয়। সিন্ধু, বেলুচিসত্মান, উত্তর-পশ্চিম সীমান্ত প্রদেশ আর দ্বিখ–ত পাঞ্জাব নিয়ে গঠিত হয় পশ্চিম পাকিসত্মানের চারটি প্রদেশ; অন্যদিকে বিভাজিত বাংলা আর আসামের অংশবিশেষ নিয়ে গঠিত হয় পাকিসত্মানের পূর্বাংশে পূর্ব বাংলা প্রদেশ। বিভাগ-পূর্বকালে কেন্দ্রীয় সরকারের প্রয়োজনীয় ভবন, রাসত্মা ইত্যাদি ভৌত অবকাঠামো নির্মাণ ও রক্ষণাবেক্ষণের জন্য পিডবিস্নউডি এবং প্রাদেশিক সরকারগুলোর ভৌত অবকাঠামোর জন্য সিঅ্যান্ডবি নামে দুটি সংস্থা চালু ছিল। পাকিসত্মানের কেন্দ্রীয় রাজধানী স্থাপিত হয় করাচিতে আর পূর্ব বাংলার প্রাদেশিক রাজধানী স্থাপন করা হয় ঢাকায়। ভারত-পাকিসত্মান প্রতিষ্ঠার প্রশাসনিক ধারাবাহিকতায় দিলিস্নতে অবস্থিত কেন্দ্রীয় সরকারের অধীন দপ্তর ভাগ করে করাচিতে এবং কলকাতায় বিদ্যমান অবিভক্ত বাংলা সরকারের দপ্তর ভাগ করে ঢাকায় স্থানান্তর করা হয়। এভাবে যথাক্রমে যাত্রা শুরু হয় পাকিসত্মান পিডবিস্নউডি এবং সিঅ্যান্ডবি দপ্তরের। এই দুই দপ্তরের সঙ্গেই স্থাপত্য শাখা অন্তর্ভুক্ত ছিল। প্রাথমিক পর্যায়ে পাকিসত্মান পিডবিস্নউডির স্থাপত্য শাখার কার্যক্রম পূর্ব পাকিসত্মানে বেশ সীমিত ছিল এবং ১৯৬৬-এর পূর্বে এখানে কোনো স্নাতক স্থপতি নিয়োজিত ছিলেন না।